**ΠΕΡΙΓΡΑΜΜΑ ΜΑΘΗΜΑΤΟΣ**

**1) ΓΕΝΙΚΑ**

|  |  |  |  |  |  |
| --- | --- | --- | --- | --- | --- |
| **ΣΧΟΛΗ** | ΕΠΙΣΤΗΜΩΝ ΥΓΕΙΑΣ | | | | |
| **ΤΜΗΜΑ** | ΙΑΤΡΙΚΗΣ | | | | |
| **ΕΠΙΠΕΔΟ ΣΠΟΥΔΩΝ** | ΠΡΟΠΤΥΧΙΑΚΟ | | | | |
| **ΚΩΔΙΚΟΣ ΜΑΘΗΜΑΤΟΣ** | ΙΑΕ 410 | **ΕΞΑΜΗΝΟ ΣΠΟΥΔΩΝ** | | Δ’ | |
| **ΤΙΤΛΟΣ ΜΑΘΗΜΑΤΟΣ** | ΠΡΑΚΤΙΚΗ ΑΣΚΗΣΗ Erasmus+ | | | | |
| **ΑΥΤΟΤΕΛΕΙΣ ΔΙΔΑΚΤΙΚΕΣ ΔΡΑΣΤΗΡΙΟΤΗΤΕΣ** | | | **ΕΒΔΟΜΑΔΙΑΙΕΣ ΩΡΕΣ ΔΙΔΑΣΚΑΛΙΑΣ** | | **ΠΙΣΤΩΤΙΚΕΣ ΜΟΝΑΔΕΣ** |
| Πρακτική Άσκηση στον Φορέα Υποδοχής | | | Πρωινή εργασία 8 ωρών, 5 ημέρες/εβδομάδα για 2 μήνες έως 6 μήνες (με 2 μέρες άδεια κάθε μήνα) = σύνολο 328 ώρες | | 2 |
| **ΤΥΠΟΣ ΜΑΘΗΜΑΤΟΣ** | ΠΡΟΑΙΡΕΤΙΚΟ ΕΠΙΛΟΓΗΣ | | | | |
| **ΠΡΟΑΠΑΙΤΟΥΜΕΝΑ ΜΑΘΗΜΑΤΑ:** | Οι φοιτητές επιλέγονται βάσει ακαδημαϊκών προϋποθέσεων συμμετοχής και κριτηρίων κατάταξης που θέτει η Γενική Συνέλευση (Γ.Σ.) του τμήματος. | | | | |
| **ΓΛΩΣΣΑ ΔΙΔΑΣΚΑΛΙΑΣ και ΕΞΕΤΑΣΕΩΝ:** | Ελληνική | | | | |
| **ΤΟ ΜΑΘΗΜΑ ΠΡΟΣΦΕΡΕΤΑΙ ΣΕ ΦΟΙΤΗΤΕΣ ERASMUS** | ΟΧΙ | | | | |
| **ΗΛΕΚΤΡΟΝΙΚΗ ΣΕΛΙΔΑ ΜΑΘΗΜΑΤΟΣ (URL)** | <https://med.uoi.gr/index.php?option=com_content&view=article&id=563&Itemid=168&lang=el> | | | | |

**2) ΜΑΘΗΣΙΑΚΑ ΑΠΟΤΕΛΕΣΜΑΤΑ**

|  |
| --- |
| **Μαθησιακά Αποτελέσματα** |
| Σκοπός της Πρακτικής Άσκησης Erasmus+ είναι η απόκτηση εργασιακών εμπειριών κατά τη διάρκεια των σπουδών του φοιτητή, που είναι πολύ σημαντική για τη μετέπειτα επαγγελματική του σταδιοδρομία.  Η Πρακτική Άσκηση αποτελεί μία ευκαιρία για να εργαστεί ο φοιτητής, για σύντομο χρονικό διάστημα, σε ακαδημαϊκά περιβάλλοντα της αλλοδαπής ή σε πραγματικό περιβάλλον εργασίας στην αλλοδαπή. Αναφέρονται ενδεικτικά Κλινική ή Εργαστήριο Νοσοκομείου (Δημόσιο ή Ιδιωτικό) ή Ερευνητικό Ινστιτούτο.  Η Πρακτική Άσκηση   * δίνει τη δυνατότητα να μεταφέρει ο φοιτητής σε ακαδημαϊκά περιβάλλοντα της αλλοδαπής ή σε πραγματικές συνθήκες την επιστημονική του γνώση, να την εφαρμόσει και να τη δοκιμάσει * του παρέχει ευκαιρίες για ενίσχυση της επιστημονικής του κατάρτισης με επαγγελματικές δεξιότητες και προσόντα * του επιτρέπει να δοκιμάσει έναν πιθανό μελλοντικό επαγγελματικό χώρο και να διερευνήσει τα επαγγελματικά του ενδιαφέροντα * τον φέρνει σε επαφή με το σύγχρονο εργασιακό περιβάλλον και τον προετοιμάζει για να μπορείτε να δραστηριοποιηθεί εντός του * του δίνει τη δυνατότητα να γνωριστεί και να δικτυωθεί με φορείς και τα στελέχη τους * τελικά, μπορεί να βοηθήσει στην ομαλή εκκίνηση της επαγγελματικής σταδιοδρομίας του φοιτητή.   Ο φοιτητής μαζί με τον Επόπτη στο Φορέα Υποδοχής καθορίζει το πλαίσιο δραστηριοτήτων, δεξιοτήτων στις οποίες θα εκτεθεί (και ιδανικά θα εκπαιδευτεί) ο φοιτητής και τα οφέλη που αναμένουν τα δύο μέρη να αποκτήσει ο φοιτητής. Έτσι είναι πιο εύκολο να οργανωθεί ο χρόνος της Πρακτικής Άσκησης και να γίνει και ο απολογισμός της. |
| **Γενικές Ικανότητες** |
| *Η Πρακτική Άσκηση αποσκοπεί να βοηθήσει το φοιτητή στην απόκτηση των παρακάτω γενικών δεξιοτήτων*   * *Άσκηση σε ακαδημαϊκά περιβάλλοντα της αλλοδαπής* * *Εργασία σε πραγματικές συνθήκες* * *Απόκτηση δεξιοτήτων (κλινικών ή/και ερευνητικών)* * *Αναζήτηση, ανάλυση και σύνθεση δεδομένων και πληροφοριών, με τη χρήση και των απαραίτητων τεχνολογιών* * *Προσαρμογή σε νέες καταστάσεις* * *Λήψη αποφάσεων* * *Αυτόνομη εργασία* * *Ομαδική εργασία* * *Σχεδιασμός και διαχείριση έργων* * *Επίδειξη κοινωνικής, επαγγελματικής και ηθικής υπευθυνότητας και ευαισθησίας σε θέματα φύλου* * *Άσκηση κριτικής και αυτοκριτικής* |

**3) ΠΕΡΙΕΧΟΜΕΝΟ ΜΑΘΗΜΑΤΟΣ**

|  |
| --- |
| Το Τμήμα Ιατρικής όπως και τα άλλα Τμήματα του Πανεπιστημίου Ιωαννίνων συμμετέχει στο Πρόγραμμα Πρακτικής Άσκησης Φοιτητών Erasmus+.  Μετά από διαδικασίες επιλογής που αποφασίζει η Γ.Σ. του Τμήματος και εφαρμόζει η Επιτροπή Erasmus+ (η διαδικασία περιγράφεται αναλυτικά στη δημόσια εκδήλωσης ενδιαφέροντος), οι φοιτητές που συμμετέχουν στην Πρακτική Άσκηση, εμπλέκονται στις παρακάτω δραστηριότητες οι οποίες οδηγούν στα επιδιωκόμενα μαθησιακά αποτελέσματα:  • Αναζήτηση Φορέα Υποδοχής Πρακτικής (ΦΥΠΑ)  • Επικοινωνία με δυνητικούς ΦΥΠΑ  • Λήψη απόφασης για την επιλογή ΦΥΠ  • Πραγματοποίηση Πρακτικής Άσκησης δύο μηνών, πλήρους ωραρίου, στον ΦΥΠΑ  • Σύνταξη Βιβλίου Πρακτικής Άσκησης / Τελική έκθεση – Αναφορά  Η Πρακτική Άσκηση υλοποιείται καθ’ όλη τη διάρκεια του έτους, ενώ οι επί πτυχίω φοιτητές που δεν έχουν λάβει πτυχίο έχουν τη δυνατότητα να πραγματοποιήσουν πρακτική άσκηση ως πρόσφατα απόφοιτοι. Η επιλογή του ΦΥΠΑ από τους ασκούμενους φοιτητές τελεί υπό την αίρεση έγκρισης από την Επιτροπή Πρακτικής Άσκησης, προκειμένου να διασφαλιστεί η συνάφεια και καταλληλότητα του ΦΥΠΑ.  Σύντομα η διαδικασία έχει ως εξής: Μετά από προκήρυξη δημόσια από το γραφείο Erasmus+ του Ιδρύματος, γίνονται αιτήσεις από τους φοιτητές. Στη συνέχεια η Επιτροπή Erasmus+ (με προκαθορισμένα κριτήρια) κατατάσσει τις αιτήσεις. Μετά την αρχική αποδοχή και δημόσια ανακοίνωση της βαθμολογίας και κατάταξης των αιτήσεων, η Επιτροπή συνεδριάζει για την επίλυση πιθανών ενστάσεων και ακολουθεί η τελική αποδοχή και ανακοίνωση των αποτελεσμάτων. Οι φορείς υποδοχείς προσεγγίζονται αρχικά από τους φοιτητές, οι οποίοι προτείνουν και τον Επόπτη στο Φορέα. Αφού η Επιτροπή Erasmus+ λάβει υπόψη την πρόταση των φοιτητών συναινεί (ή όχι οπότε αναζητείται άλλη λύση).  Πρόσθετα δικαιολογητικά που ζητούνται από τους φοιτητές είναι:  1) Σύντομο βιογραφικό σημείωμα και 2) Συνοδευτική επιστολή (απευθυνόμενη προς την Επιτροπή Erasmus+, στην οποία θα αναφέρονται οι λόγοι συμμετοχής στο πρόγραμμα της πρακτικής άσκησης. Οι φοιτητές ενθαρρύνονται να εξηγήσουν σε ποιους φορείς θα ήθελαν ενδεχόμενα να εργαστούν και για ποιους λόγους (π.χ. συνάφεια με μαθήματα τα οποία είχαν ιδιαίτερο ενδιαφέρον ή στα οποία είχαν πολύ καλή επίδοση κτλ). |

**4) ΔΙΔΑΚΤΙΚΕΣ και ΜΑΘΗΣΙΑΚΕΣ ΜΕΘΟΔΟΙ - ΑΞΙΟΛΟΓΗΣΗ**

|  |  |
| --- | --- |
| **ΤΡΟΠΟΣ ΠΑΡΑΔΟΣΗΣ***.* | ------ |
| **ΧΡΗΣΗ ΤΕΧΝΟΛΟΓΙΩΝ ΠΛΗΡΟΦΟΡΙΑΣ ΚΑΙ ΕΠΙΚΟΙΝΩΝΙΩΝ** | Επικοινωνία φοιτητών με Γραφείο Erasmus+, Ακαδημαϊκό Επιβλέποντα και Επόπτη στο Φορέα Υποδοχής μέσω e-mail. |
| **ΟΡΓΑΝΩΣΗ ΔΙΔΑΣΚΑΛΙΑΣ** | |  |  | | --- | --- | | ***Δραστηριότητα*** | ***Φόρτος Εργασίας Εξαμήνου*** | | Καθημερινή εργασία στο περιβάλλον του φορέα Υποδοχής που έχει επιλεγεί | Πρωινή εργασία 8 ωρών, 5 ημέρες/εβδομάδα για 2 έως 6 μήνες (δικαιούνται 2 μέρες άδεια κάθε μήνα) = σύνολο 328 ώρες | |
| **ΑΞΙΟΛΟΓΗΣΗ ΦΟΙΤΗΤΩΝ** | Ο Επόπτης στο Φορέα Υποδοχής αξιολογεί τη συνολική παρουσία και εργασία του φοιτητή κατά τη διάρκεια της Πρακτικής Άσκησης Erasmus+. Για το σκοπό αυτό συμπληρώνει και μια ηλεκτρονική φόρμα αξιολόγησης.  Δεν υπάρχει βαθμολογία. |

**5) ΣΥΝΙΣΤΩΜΕΝΗ-ΒΙΒΛΙΟΓΡΑΦΙΑ**

|  |
| --- |
| -------- |